[{"text_idx": "#000000", "text": "Viies Euroopa linnas selgitati la\u0308inud na\u0308dalal viis sulgpallikoondist, kes tuleva aasta 14.\u201318. veebruarini Prantsusmaal segavo\u0303istkondade Euroopa meistrivo\u0303istluste finaalturniiril osalevad. Kolm Euroopa tippkoondist (Taani, Saksamaa ja korraldajamaa Prantsusmaa) olid valikturniirst vabastatud."}, {"text_idx": "#000002", "text": "Esimene alagrupp lo\u0303i palli Inglismaal Milton Keynesis ning edu saatis sealgi vo\u0303o\u0303rustajaid. Inglismaa alistas Slovakkia ja Poola 5:0, ainsa vo\u0303idu said inglaste ka\u0308est ka\u0308tte kolme kaotusega viimaseks ja\u0308a\u0308nud norralased (meeste u\u0308ksikma\u0308ngus). Poola oli kahe vo\u0303iduga teine ja Slovakkia u\u0308he vo\u0303iduga kolmas."}, {"text_idx": "#000003", "text": "Valikma\u0308ngude suurim u\u0308llatus su\u0308ndis S\u030cveitsis Sursees, kus kuue koondise konkurentsis (esmalt ma\u0308ngiti kahes kolmeliikmelises alagrupis) alistas Ukraina finaalis Hispaania 3:2. Carolina Mari\u0301n viis hispaanlased juhtima, kuid meeste u\u0308ksik- ja naiste paarisma\u0308ngu ja\u0308rel olid ees juba ukrainlased 2:1. Hispaania meespaar suutis ku\u0308ll seisu viigistada, kuid segapaarisma\u0308ngus said Danilo Bosnjuk ja Maria Stoljarenko kahes setis 21:11, 21:15 vo\u0303idu Ruben Garcia ja Lucia Rodriguezi u\u0308le. Teise koha said alagruppides vastavalt S\u030cveits ja Ungari, kolmanda Island ja Gro\u0308o\u0308nimaa."}, {"text_idx": "#000005", "text": "Viiendast grupist said edasi bulgaarlased, kes Sofias kustutasid soomlaste lootused juba kolme esimese kohtumisega. Alagrupis edestas esimest korda finaalturniirile jo\u0303udnud Bulgaaria Belgiat ja Sloveeniat, Soome pa\u0308a\u0308ses finaali 4:1 vo\u0303itudega Austria ja Leedu u\u0308le."}, {"text_idx": "#000008", "text": "Eesti juunioridel MM-il juba kaks vo\u0303itu tabelis\nEesti juunioride nelik alustas vo\u0303istkondlikku MM-i va\u0308a\u0308rt vo\u0303iduga\nEestlannad olid Bundesliga avavoorudes tegusad\nTriitoni juunioride nelik alustab ta\u0308na o\u0303htul MM-i"}]